|  |
| --- |
| 21.01.2020-ғы № 5-11-6/72-И шығыс хаты21.01.2020-ғы № 585 кіріс хаты |

**Педагогтердің лауазымдарының**

**тізбесін бекіту туралы**

«Педагогтің мәртебесі туралы» 2019 жылғы 27 желтоқсандағы Қазақстан Республикасы Заңының 4-бабының 3-тармағына сәйкес **БҰЙЫРАМЫН:**       1. Қосымшада берілген Педагогтердің лауазымдарының тізбесі бекітілсін.

      2. Қазақстан Республикасы Білім және ғылым министрлігінің Мектепке дейінгі және орта білім беру комитеті Қазақстан Республикасы заңнамасында белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) осы бұйрық ресми жарияланғаннан кейін оны Қазақстан Республикасы Білім және ғылым министрлігінің интернет-ресурсында орналастыруды;

3) осы бұйрық Қазақстан Республикасы Әділет министрлігінде мемлекеттік тіркеуден өткеннен кейін он жұмыс күні ішінде Қазақстан Республикасы Білім және ғылым министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынсын.

3. Осы бұйрықтың орындалуын бақылау жетекшілік ететін Қазақстан Республикасының Білім және ғылым вице-министріне жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|               **Лауазымы**  |  **ТАӘ** |

|  |  |
| --- | --- |
|  | Қазақстан Республикасы Білім және ғылым министрінің2020 жылғы \_\_\_\_\_\_\_\_ №\_\_\_\_бұйрығымен бекітілген |

**Педагогтердің лауазымдарының тізбесі**

          Орта білім беру ұйымдарының мұғалімдері;

  Мектепке дейінгі ұйымның, орта білім беру (бастауыш, негізгі орта, жалпы орта), техникалық және кәсіптік, мектептен кейінгі білім беру ұйымының, мамандандырылған білім беру ұйымының, арнайы білім беру ұйымының, жетім балалар мен ата-анасының қамқорлығынсыз қалған балаларға арналған білім беру ұйымның, балалар мен ересектерге арналған қосымша білім беру ұйымдарының, оқу-әдістемелік (әдістемелік) орталықтардың (кабинеттердің), дарынды балалармен жұмыс бойынша орталықтардың, біліктілікті арттыру институттарының (филиалдары) басшылары (басшы, директор, меңгеруші);

      Алғашқы әскери және технолгиялық дайындық оқытушы-ұйымдастырушысы (білім беру мекемесінде әскери жетекші);

        Құрылымдық бөлімшенің жетекшісі (меңгеруші, басшы);

 Мектепке дейінгі тәрбие мен оқыту, ғылыми, оқыту, оқу өндірістік, оқу-тәрбиелік, оқу-әдістемелік, оқу-сауықтыру жұмысы (орталықтың, кешеннің), тәрбие жұмысы, ақпараттандыру, алғашқы әскери және технологиялық даярлық бойынша, инновациялық білім (технологиялар) бойынша, бейінді оқыту бойынша, кәсіптік оқыту бойынша басшының орынбасары;

 Интернат, зертхана, білім беру ұйымы кабинетінің, білім беру ұйымдарындағы бөлімше, оқу-өндірістік, оқу-тәрбиелік қызметпен айналысатын; оқу бөлімінің, секторының, білім беру ұйымының оқу өндірістік (оқу) шеберханасының меңгерушісі;

 Біліктілікті арттыру институтының (филиалының) кафедра меңгерушісі;

Біліктілікті арттыру институтының (филиалының) профессоры, ғылым докторы;

Біліктілікті арттыру институтының (филиалының) доценты, ғылым кандидаты, PhD докторы, қауымдасқан профессоры;

Біліктілікті арттыру институтының (филиалының) аға оқытушысы;

 Әлеуметтік педагог;

Педагог-ассистент;

      Эдвайзер;

       Педагог-ұйымдастырушы;

       Қосымша білім беру педагогы;

       Педагог-психолог, психолог;

Логопед-мұғалімі;

       Дефектолог-мұғалімі, дефектолог (логопед-мұғалімі, логопед, олигофренопедагогы, сурдопедагог, тифлопедагог);

Педагог-ұйымдастырушы, алғашқы әскери және технологиялық дайындық мұғалімі;

Тәрбиеші: аға тәрбиеші, тәрбиеші (білім беру ұйымдарында); ана-тәрбиеші;

 Аға оқытушы; спорт бойынша жаттықтырушы-оқытушы, тікелей оқу-оқытушылық қызметпен айналысатын спорт бойынша аға жаттықтырушы-оқытушы;

 Аға вожатый, вожатый;

 Аудармашы-дактилолог (білім беру ұйымдарында сурдоаудармашы);

          Мәдени ұйымдастырушы (білім беру ұйымдарындағы)

         Нұсқаушы: еңбек бойынша (білім беру ұйымдарында); дене тәрбиесі бойынша, соның ішінде арнайы білім беру ұйымдарында тікелей оқу-тәрбие қызметімен айналысатын; дене-спорттық ұйымдардың нұсқаушы-әдіскері, жүзу, туризм бойынша нұсқаушы-әдіскер;

 Аға шебер, өндірістік оқыту шебері; шебер-өндірістік оқытудың оқытушысы;

 Мектепке дейінгі білім беру ұйымы, қосымша білім беру ұйымы; техникалық және кәсіптік, мектептен кейінгі білім, оқу-әдістемелік (әдістемелік) орталықтың (кабинеттің), дарынды балалармен жұмыс бойынша орталықтың, арнайы білім беру ұйымының әдіскері;

 Музыкалық жетекші, тікелей оқу-тәрбиелік қызметпен айналысатын сүйемелдеуші, концертмейстер.